cyanic-selkie/wikianc huggingface dataset:
ประยุทธ์ จันทร์โอชา
นายกรัฐมนตรีสมัยที่สอง
ปลายปีเดียวกันประยุทธ์รับการเสนอชื่อเป็นนายกรัฐมนตรีในบัญชีของพรรครวมไทยสร้างชาติ (รทสช.) ในการเลือกตั้ง พ.ศ. 2566 และสมัครเป็นสมาชิกพรรคเมื่อวันที่ 9 มกราคม 2566 หลังจากนั้นคณะกรรมการบริหารพรรค รทสช. ได้มีมติจัดตั้งคณะกรรมการกำหนดแนวทางและยุทธศาสตร์พรรคการเมือง โดยแต่งตั้งประยุทธ์เป็นประธานคณะกรรมการชุดนี้ อีกทั้งวางตัวให้เป็นผู้สมัคร ส.ส. แบบบัญชีรายชื่อลำดับที่หนึ่งของพรรคอีกด้วย แต่เมื่อถึงเวลาสมัครรับเลือกตั้ง กลับไม่ปรากฏเขาในบัญชีรายชื่อ ส.ส. ของ รทสช. แต่อย่างใด ทั้งนี้มีการเปิดตัวประยุทธ์ในฐานะผู้ได้รับการเสนอชื่อเป็นนายกรัฐมนตรีอย่างเป็นทางการพร้อมกับการเปิดตัวผู้สมัครสมาชิกสภาผู้แทนราษฎรแบบแบ่งเขตของพรรค เมื่อวันที่ 25 มีนาคม 2566 และในงานเดียวกันประยุทธ์ยังประกาศให้ พีระพันธุ์ สาลีรัฐวิภาค หัวหน้าพรรค และเลขาธิการนายกรัฐมนตรี เป็นผู้ได้รับการเสนอชื่อเป็นนายกรัฐมนตรีของพรรคในลำดับที่ 2 เพื่อรองรับในกรณีที่พลเอกประยุทธ์ได้ดำรงตำแหน่งนายกรัฐมนตรีหลังการเลือกตั้งครั้งนี้ ซึ่งจะหมดวาระในวันที่ 5 เมษายน 2568 ส่งผลให้ในการเลือกตั้งครั้งนี้พรรครวมไทยสร้างชาติมีผู้ได้รับการเสนอชื่อเป็นนายกรัฐมนตรีของพรรคจำนวน 2 คน
หลังจากเสร็จสิ้นการเลือกตั้งเป็นที่เรียบร้อยแล้ว ในวันที่ 11 กรกฎาคม 2566 ประยุทธ์ได้ประกาศวางมือทางการเมืองและลาออกจากสมาชิกพรรครวมไทยสร้างชาติ ทำให้ต้องพ้นจากตำแหน่งประธานคณะกรรมการกำหนดแนวทางและยุทธศาสตร์ของพรรคไปโดยปริยาย
คำพูดต่อสาธารณะ
รองศาสตราจารย์ ปวิน ชัชวาลพงศ์พันธ์​ กล่าวถึงพลเอกประยุทธ์ว่า เขามักปรากฏทางโทรทัศน์แห่งชาติและแลกเปลี่ยนปัญหาและวิธีแก้ไข เขาต้องการพิสูจน์กับประชาชนว่าเขาเป็น "นายรู้ไปหมด" ซึ่งสันนิษฐานได้ว่าเพราะเขาต้องการส่งสารว่าเขาฉลาดกว่ายิ่งลักษณ์ ปวินยกตัวอย่างภูมิปัญญาของพลเอกประยุทธ์ดังนี้ เขาว่าชาวใต้ควรลดการปลูกยางเพื่อแก้ไขปัญหาราคายางตกต่ำ, เขาว่าถ้าคนไทยทุกคนช่วยกันเก็บผักตบชวาจากแม่น้ำแล้วมันจะสูญพันธุ์, เขาว่าอุทกภัยเป็นภัยธรรมชาติ และว่าคนไทยสมัยก่อนปลูกบ้านบนที่สูง บ้างยกพื้นสูง บ้างอาจซื้อเรือ, เขาว่าการบ้านยากเกินไปสำหรับนักเรียน และว่าตนยังทำการบ้านนักเรียน ป. 1 ไม่ได้, เขาให้ชาวนาลดการปลูกข้าวหรือปลูกพืชชนิดอื่นหรือเปลี่ยนงานเกษตรเพื่อแก้ปัญหาราคาข้าว, เขากล่าวถึงปัญหาความยากจนโดยว่า โทษตัวเอง ขยันแล้วหรือยัง, เขาแนะนำคนไทยไม่ให้ช็อปปิงเพราะคนไทยเป็นหนี้จากสถาบันการเงิน เป็นต้น
วันที่ 16 กันยายน พ.ศ. 2557 พลเอกประยุทธ์แถลงเรื่องนักท่องเที่ยวชาวอังกฤษ 2 คนซึ่งถูกฆ่าที่เกาะเต่าเมื่อวันที่ 15 กันยายน ว่า "ปัญหาเกี่ยวกับความปลอดภัยของนักท่องเที่ยวมีอยู่เสมอ พวกเขาคิดว่าประเทศของเราสวยงามและปลอดภัย ก็เลยทำอะไรที่อยากทำ พวกเขาใส่บิกินี่และเดินไปไหนก็ได้ พวกเขาคิดว่าใส่บิกินี่แล้วปลอดภัยเหรอ...เว้นแต่ว่าไม่สวย" ฝ่ายแอนดรูว์ โรซินเดล (Andrew Rosindell) คณะกรรมาธิการวิสามัญการต่างประเทศของสภาสามัญชน กล่าวว่า "เมื่อผู้ที่รักของผู้เสียหายกำลังอาลัยอาวรณ์ความสูญเสีย เป็นสิ่งไม่เหมาะสมและไม่ละเอียดอ่อนที่มีผู้กล่าวหาผู้ที่ถูกพรากชีวิตไป ยิ่งไม่ต้องเอ่ยถึงนายกรัฐมนตรีของประเทศซึ่งเกิดการฆ่านั้น" อีกสองวันถัดมาพลเอกประยุทธ์ได้กล่าวขอโทษต่อกรณีนี้
วันที่ 8 ตุลาคม พ.ศ. 2557 เว็บไซต์ประชาไทรายงานว่า พลเอกประยุทธ์กล่าวตอนหนึ่งว่า จะส่งเสริมให้คนทั้งโลกกินข้าว ขนมจีน กินขนมปังแล้วจะอ้วน วันเดียวกัน เว็บไซต์รัฐบาลไทยรายงานว่า พลเอกประยุทธ์ว่า อุทกภัยในภาคใต้เป็นเรื่องปกติ ปีหนึ่งเกิดสี่ครั้ง เกิดจากน้ำเหนือไหลผ่านภาคกลางลงสู่ภาคใต้ ในรายการคืนความสุขให้คนในชาติ
วันที่ 10 ตุลาคม พ.ศ. 2557 เขากล่าวตอนหนึ่งว่า ถ้าอยากมีรถไฟทางคู่ มีรถใหม่ มีรถความเร็วสูงเหมือนต่างประเทศ ให้หาเงินมา
วันที่ 16 ธันวาคม พ.ศ. 2557 พลเอกประยุทธ์ให้สัมภาษณ์ตอนหนึ่งว่า "ผมทำมากกว่าไอ้รัฐบาลบ้านั่น [รัฐบาลยิ่งลักษณ์] อีก จะบอกให้ และรู้มากกว่าที่เขารู้อีก ผมไม่โง่ขนาดนั้นหรอก"
วันที่ 24 พฤศจิกายน พ.ศ. 2558 ประยุทธ์กล่าวถึงกรณีนักวิชาการยื่นหนังสือขอให้หยุดริดรอนเสรีภาพทางวิชาการและห้ามนักศึกษาทำกิจกรรมในมหาวิทยาลัยว่า ตอนรัฐบาลที่แล้วไปอยู่ไหนกัน และ "เดี๋ยวถ้าใครหาปืนมายิง โยนระเบิดใส่ก็ตายไปแล้วกัน"
วันที่ 29 มีนาคม พ.ศ. 2559 พลเอกประยุทธ์กล่าวว่า "จะมาบอกว่าเป็นนายกฯแล้วต้องอย่างนั้นอย่างนี้ ถ้าพวกคุณเลือกผมมา คุณจะสั่งผมอย่างไรผมจะทำให้ แต่นี่ไม่ได้เลือกผมสักคน"
วันที่ 12 เมษายน พ.ศ. 2559 เขากล่าวเรื่องการแต่งกายของหญิง โดยเปรียบว่าหญิงเหมือนขนมหวานที่ต้องอยู่ในห่อจึงน่าสนใจ พอน่ากินแล้วค่อยเปิดดู ถ้าเปิดหมดแล้วจะไม่น่ากิน
วันที่ 9 พฤษภาคม พ.ศ. 2559 เขากล่าวถึงไฟป่าที่ดอยสุเทพและป่าพรุโต๊ะแดง โดยว่าเกิดจากประชาชนที่มีรายได้น้อยเข้าไปในป่าและรู้เท่าไม่ถึงการณ์ใช้ความคิดแบบโบราณ
วันที่ 16 พฤษภาคม พ.ศ. 2559 เขากล่าวถึงปัญหาละเมิดสิทธิมนุษยชนตอนหนึ่งว่า แล้วออกกันหมดหรือยัง [คนที่ทำผิดตามประกาศและคำสั่งคณะรักษาความสงบแห่งชาติ] มีกักอยู่หรือเปล่า ก็ไม่มี แล้วอยู่ไหน ที่เหลือมีความผิด ก็เข้าศาลกระบวนการยุติธรรม แล้วก็ประกันออกมา มีที่ไหนเหลืออยู่ ถามสิ แล้วตอนไปก็ออกมาไม่ได้ซ้อมไม่ได้อะไร ก็ถ่ายรูปไว้หมด เข้าไปก็มีหมอมาตรวจร่างกายออกมาก็มีหมอมาตรวจอีก ผมทำขนาดนี้แล้วท่านยังมาหาว่าผมทำนี่ทำโน้นได้อย่างไร ไปเป็นปากเป็นเสียงให้กับคนชอบทำความผิดได้อย่างไร
เดือนพฤศจิกายน 2564 เขาถูกวิจารณ์ว่าลอกสุนทรพจน์ตอนหนึ่งของ บารัค โอบามา ประธานาธิบดีสหรัฐคนที่ 44 ในประเด็นเกี่ยวกับสิ่งแวดล้อม
การขายที่ดิน
วันที่ 9 พฤษภาคม พ.ศ. 2556 เขาขายที่ดิน 9 แปลงให้บริษัท 69 พร็อพเพอร์ตี้ จำกัด เป็นเงิน 600 ล้านบาท ซึ่งสำนักข่าวอิศรารายงานว่า บริษัทดังกล่าวตั้งขึ้นเมื่อวันที่ 2 พฤษภาคม พ.ศ. 2556 หนึ่งสัปดาห์ก่อนการขาย มีบริษัท ทรงวุฒิ บิสซิเนส จำกัด เป็นผู้ถือหุ้นใหญ่ เมื่อวันที่ 16 พฤษภาคม วินเทค โปรฟิท คอมปะนี ลิมิเต็ด ไทรเด้นท์ ทรัส ลิมิเต็ด ไทรเด้นท์ แซมเบอร์ได้รับโอนหุ้นจากบริษัท ทรงวุฒิ บิสซิเนส จำกัด ซึ่งที่ตั้งของบริษัทนั้นเป็นตู้ไปรษณีย์แห่งหนึ่งในหมู่เกาะบริติชเวอร์จิน ต่อมามีการเพิ่มทุนและจดทะเบียนเปลี่ยนแปลงที่ตั้ง มีกรรมการเป็นกรรมการบริษัทในเครือทีซีซีแลนด์ของเจริญ สิริวัฒนภักดี
การถวายสัตย์ปฏิญาณไม่ครบ
วันที่ 16 กรกฎาคม พ.ศ. 2562 พลเอกประยุทธ์นำคณะรัฐมนตรีไทย คณะที่ 62 เข้าเฝ้าฯ พระบาทสมเด็จพระวชิรเกล้าเจ้าอยู่หัว เพื่อถวายสัตย์ปฏิญาณก่อนเข้ารับหน้าที่ แต่หลังจากนั้น ในวันที่ 25 กรกฎาคม ปีเดียวกัน ก่อนการแถลงนโยบายของรัฐบาลต่อรัฐสภา รศ.ดร.ปิยบุตร แสงกนกกุล เลขาธิการพรรคอนาคตใหม่ ได้หารือกับชวน หลีกภัย ประธานรัฐสภา โดยได้ตั้งข้อสังเกตว่าพลเอกประยุทธ์ถวายสัตย์ปฏิญาณไม่ครบถ้วนตามที่บัญญัติไว้ในรัฐธรรมนูญแห่งราชอาณาจักรไทย พุทธศักราช 2560 จึงเป็นประเด็นสงสัยถึงความสมบูรณ์ของความเป็นนายกรัฐมนตรีของพลเอกประยุทธ์และคณะรัฐมนตรีชุดนี้ โดยภายหลังออกจากสภา ปิยบุตรก็ได้โพสต์คลิปการถวายสัตย์ปฏิญาณของพลเอกประยุทธ์จากข่าวในพระราชสำนักลงในทวิตเตอร์ไว้เป็นหลักฐานอีกด้วย ทำให้มีผู้ยื่นคำร้องในเรื่องนี้ต่อผู้ตรวจการแผ่นดินถึง 2 ราย โดยผู้ตรวจการแผ่นดินได้เสนอเรื่องต่อศาลรัฐธรรมนูญ 1 กรณี แต่ศาลมีมติไม่รับคำร้องดังกล่าว นอกจากนี้ประเด็นนี้ยังนำไปสู่การเปิดอภิปรายทั่วไปตามรัฐธรรมนูญมาตรา 152 เพื่อซักถามข้อเท็จจริงเกี่ยวกับการถวายสัตย์ปฏิญาณของพลเอกประยุทธ์เมื่อวันที่ 18 กันยายน ซึ่งเป็นวันสุดท้ายก่อนปิดสมัยประชุมสภาอีกด้วย
การพักบ้านหลวง
ในเดือนธันวาคม 2563 ศาลรัฐธรรมนูญวินิจฉัยว่าการที่ประยุทธ์อาศัยอยู่ในบ้านพักประจำตำแหน่งผู้บัญชาการทหารบกต่อไปแม้เกษียณอายุราชการไปแล้วไม่ขัดต่อกฎหมาย
อาซียะฮ์ บินต์ มุซาฮิม
อาซียะฮ์ บินต์ มูซาฮิม (آسِيَة بِنْت مُزَاحِم) ตามความเชื่อในอัลกุรอาน และอิสลาม นางเป็นมเหสีของฟาโรห์แห่งการอพยพ และมารดาบุญธรรมของนบีมูซา ถูกระบุว่าเป็นบิทิยาห์ ในความเชื่อของชาวยิว นางได้รับการเคารพจากชาวมุสลิมในฐานะ 1 ใน 4 สตรีที่ยิ่งใหญ่ที่สุดตลอดกาล และตามคำบอกเล่าของท่านนบีในเศาะฮีฮ์ อัลบุคอรี นางเป็นสตรีคนที่ 2
ประยุทธ์ จันทร์โอชา
คดีเหมืองทองอัครา
เมื่อปี 2559 ประยุทธ์ในฐานะหัวหน้า คสช. ใช้อำนาจตามรัฐธรรมนูญมาตรา 44 ปิดเหมืองทองอัครา โดยบริษัทคิงส์เกตเคยยื่นข้อเสนอให้รัฐบาลไทยชดใช้เงินกว่า 750 ล้านดอลลาร์สหรัฐ (30,000 ล้านบาท) แต่ไม่เป็นผล ในปี 2563 ทั้งรัฐบาลไทยและคิงส์เกตเข้ากระบวนการอนุญาโตตุลาการที่สิงคโปร์ ซึ่งจนถึงปี 2564 รัฐบาลใช้งบประมาณในการต่อสู้คดีแล้วกว่า 389 ล้านบาท และมีข่าวลือออกมาอยู่เนือง ๆ ว่ารัฐบาลไทยแพ้คดีและต้องชดใช้เงิน ด้านนักการเมืองฝ่ายค้านกล่าวว่า ประยุทธ์แอบเจรจากับบริษัทฯ อาจมีการต่อรองผลประโยชน์ที่ทำให้เกิดผลเสียต่อประเทศชาติ เพราะรัฐบาลเป็นฝ่ายขอให้เก็บข้อมูลการเจรจาเป็นความลับ ทั้งนี้ กระบวนการไต่สวนในคดีดังกล่าวยุติลงไปตั้งแต่ปี 2563 แล้ว และปัจจุบันอยู่ในขั้นตอนการประนีประนอมยอมความเพื่อหวังให้บริษัทคิงส์เกตถอนฟ้อง
อาซียะฮ์ บินต์ มุซาฮิม
เชื่อกันว่านางยอมรับในเตาฮีด อย่างลับ ๆ หลังจากได้เห็นมุอ์ญิซาตของนบีมูซา ความเชื่อถือได้ว่า อาซียะฮ์ ศรัทธา และอิบาดะฮ์ในอัลลอฮ์ ในที่ลับและดุอาอ์โดยแอบ เพราะนางกลัวสามีของนาง นางรับเลี้ยงนบีมูซาและเกลี้ยกล่อมสามีของนางไม่ให้ฆ่าท่าน นางเสียชีวิตในขณะที่ถูกทรมานโดยสามีของนาง ผู้ซึ่งค้นพบความเชื่อในอัลลอฮ์ของนางและตอบโต้การกบฏของนางต่อการปกครองแบบเผด็จการของเขา
เรื่องเล่า
การแต่งงานของอาซียะฮ์กับฟาโรห์ถูกจัดการ นางถ่อมตัวและยอมรับความเชื่อที่นบีมูซาและนบีฮารูนที่พวกท่านกำลังสั่งสอนไม่เหมือนกับสามีของนาง แม้ว่านางจะมีทรัพย์สมบัติมากมาย แต่นางก็ไม่เย่อหยิ่งเหมือนฟาโรห์ นางตระหนักว่าศรัทธาสำคัญกว่ามาก และด้วยเหตุนี้อัลลอฮ์จึงทรงยกย่องสตรีในรุ่นของนาง
ประยุทธ์ จันทร์โอชา
ชีวิตส่วนตัว
ชื่อเล่นของประยุทธ์คือ "ตู่" และผู้สนับสนุนมักเรียกเขาว่า "บิ๊กตู่" หรือ "ลุงตู่" นราพร จันทร์โอชา ภรรยาของเขากล่าวว่า ประยุทธ์สวม "ชุดแบบอังกฤษ" สวมรองเท้าของเชิร์ชส์ และเสื้อสูทสั่งตัดที่ "บรอดเวย์" เขาฟื้นฟูการสวมชุดพระราชทาน ซึ่งเปรม ติณสูลานนท์เคยทำให้เป็นที่นิยมครั้งแรกในคริสต์ทศวรรษ 1980 และได้สั่งการให้คณะรัฐมนตรีสวมชุดพระราชทานในการประชุมแทนชุดสูทตะวันตก
อาซียะฮ์ บินต์ มุซาฮิม
เรื่องเล่า
อาซียะฮ์และสาวใช้ของนางพบลังที่ลอยอยู่ในแม่น้ำไนล์ อาซียะฮ์สั่งให้ลากลังขึ้นฝั่ง สาวใช้คิดว่ามีสมบัติอยู่ข้างใน แต่กลับพบเด็กทารกมูซา อาซียะฮ์รู้สึกถึงความรักของแม่ที่มีต่อท่านในทันที นางบอกฟาโรห์เกี่ยวกับทารก เหตุการณ์ดังกล่าวได้ถูกอธิบายไว้ในอัลกุรอาน อาซียะฮ์เสนอให้มารดาของนบีมูซา อาศัยอยู่ในบ้านของพวกเขาในฐานะ แม่นมในบ้านของเขา และจ่ายค่าบริการต่าง ๆ ให้นาง โดยไม่รู้ถึงความสัมพันธ์ของทั้งคู่
ประยุทธ์ จันทร์โอชา
ชีวิตส่วนตัว
ประยุทธ์กล่าวต่อสาธารณชนว่าเขาปรึกษากับโหรวารินทร์ บัววิรัตน์เลิศเป็นประจำ ในช่วงที่ดำรงตำแหน่งนายกรัฐมนตรีแรก ๆ เมื่อเขาเป็นไข้และปวดเมื่อย เขาโยนโรคนี้ว่ามาจากการร่ายมนตร์ของศัตรูทางการเมืองและขจัดโรคภัยไข้เจ็บด้วยน้ำศักดิ์สิทธิ์ นอกจากนี้ บางกอกโพสต์ ยังรายงานว่าประยุทธ์มีชุดสะสมแหวนนำโชค ซึ่งเขาผลัดเปลี่ยนไปทุกวันตามกิจกรรมในวันนั้น และเขายังสวมสร้อยข้อมือขนช้างเพื่อขจัดโชคร้ายอีกด้วย
อาซียะฮ์ บินต์ มุซาฮิม
เรื่องเล่า
เมื่อนางเห็นการตายของหญิงผู้ศรัทธาภายใต้การทรมานของสามีของนาง อาซียะฮ์ได้ประกาศความเชื่อของนางต่อหน้าฟาโรห์ เขาพยายามทำให้นางหันเหจากความเชื่อ แต่อาซียะฮ์ปฏิเสธที่จะการละทิ้งศาสนาอิสลามและคำสอนของนบีมูซา ตามคำสั่งของฟาโรห์ นางถูกทรมานจนตาย
ประยุทธ์ จันทร์โอชา
ชีวิตส่วนตัว
ในช่วงการระบาดทั่วของโควิด-19 ประยุทธ์ต้องจ่ายค่าปรับ 6,000 บาทจากการไม่สวมหน้ากากอนามัยในการประชุมวัคซีนโควิด-19 เมื่อเดือนเมษายน พ.ศ. 2564 ในฐานะนายกรัฐมนตรี พลเอก ประยุทธ์ได้รับเงินเดือน 75,900 บาทต่อเดือน บวกกับ "เบี้ยเลี้ยงตำแหน่ง" อีก 50,000 บาทต่อเดือน เขาไม่ได้เงินเดือนในฐานะรัฐมนตรีว่าการกระทรวงกลาโหม
อาซียะฮ์ บินต์ มุซาฮิม
ความเคารพ
อาซียะฮ์เป็นหนึ่งในสี่สตรีที่ได้รับความเคารพนับถือมากที่สุดตลอดกาล และได้รับเกียรติอย่างสูงจากชาวมุสลิม ว่ากันว่า อาซียะฮ์เป็นผู้ศรัทธาที่จริงใจและนางยอมจำนนต่ออัลลอฮ์ อย่างเต็มที่แม้ว่าจะเป็นภรรยาของฟาโรห์ก็ตาม ตามหะดีษ นางจะเป็นหนึ่งในผู้หญิงกลุ่มแรกที่เข้าสวรรค์ เพราะนางยอมรับเตาฮีดของนบีมูซาเหนือความเชื่อของฟาโรห์ อัลกุรอานกล่าวถึง อาซียะฮ์ว่าเป็นตัวอย่างให้กับชาวมุสลิมทุกคน:  ดุอาอ์ของนางถูกกล่าวถึงในคัมภีร์กุรอาน รายงานจากอะบูมูซา อัลอัชอารีย์ กล่าวว่า: นบีมุฮัมมัด (ศ็อลฯ) กล่าวว่า:
ประยุทธ์ จันทร์โอชา
การแต่งเพลง
ประยุทธ์แต่งเพลงอยู่หลายเพลง โดยจนถึงปี 2562 พบว่ามีการแต่งเพลงแล้ว 10 เพลง โดยเพลงที่มีชื่อเสียงได้แก่ "คืนความสุขให้ประเทศไทย" เดอะสแตนดาร์ด วิเคราะห์ว่า เพลงเป็นกลยุทธ์การสื่อสารทางการเมืองของเขาให้เข้าถึงได้ง่าย โดยเนื้อหาของเพลงส่วนใหญ่ต้องการให้ประชาชนรู้รักสามัคคี คำมั่นสัญญา และขอแรงสนับสนุนจากประชาชน นอกจากนี้ยังกล่าวถึงความต้องการเร่งพัฒนาประเทศในเวลาไม่นาน แต่เปลี่ยนมาอธิบายเหตุผลที่จำเป็นต้องอยู่นานแทน
ครอบครัว
ปัจจุบันสมรสกับอดีตรองศาสตราจารย์สถาบันภาษา จุฬาลงกรณ์มหาวิทยาลัย นราพร จันทร์โอชา รองประธานมูลนิธิการศึกษาทางไกลผ่านดาวเทียม มีบุตรีฝาแฝด 2 คน คือ ธัญญา และ นิฏฐา จันทร์โอชา เป็นสมาชิกวงดนตรีทริโอหญิง แบดซ์ วงดนตรีแนวพังก์ในสังกัดย่อย จีโนม เรคคอร์ด สังกัดอาร์เอส ธิดาทั้ง 2 คนใช้ชีวิตค่อนข้างเงียบ แต่มีข่าวว่าได้ส่งทนายความแจ้งความดำเนินคดีฐานหมิ่นประมาทต่อผู้ที่โพสต์ข้อความพาดพิงพวกตน เมื่อปี 2564 ยังมีข่าวว่าศาลสั่งจำคุกผู้โพสต์คุกคามธิดาทั้ง 2 คนของประยุทธ์เป็นเวลา 5 ปี
ภาพลักษณ์
ประยุทธ์มีภาพลักษณ์เป็นผู้มีพฤติกรรมแบบหุนหันพลันแล่นและโทสะต่อสื่อ นอกจากนี้ยังพยายามหลีกเลี่ยงสื่อโดยเคยบอกให้สื่อสัมภาษณ์สแตนดีรูปตัวเขาแทน เขายังถูกวิจารณ์ว่าเป็นตัวตลก อ่อนไหวต่อเสียงวิจารณ์ มีภาวะหลงผิดคิดตนเขื่อง และขับเคลื่อนด้วยอัตตา
ในปี 2561 ในหนังสือ ประวัติศาสตร์ชาติไทย เขียนว่าเขาดำเนินนโยบายปฏิรูปประเทศ ปฏิรูปการเมืองให้เป็นประชาธิปไตยอย่างแท้จริง ขจัดการฉ้อราษฎร์บังหลวง และใช้หลักคุณธรรม เพื่อนำประเทศให้เป็นประชาธิปไตยอย่างแท้จริง
เครื่องราชอิสริยาภรณ์
พลเอก ประยุทธ์ จันทร์โอชา ได้รับเครื่องราชอิสริยาภรณ์ในและเครื่องอิสริยาภรณ์ต่างประเทศ ดังนี้
Formicitylenchus
Formicitylenchus เป็นสกุลของนีมาโทดาที่อยู่ในวงศ์ Allantonematidae มีเพียงสปีชีส์เดียวคือ Formicitylenchus oregonensis
ณัฐชไม ถนอมบูรณ์เจริญ
ณัฐชไม ถนอมบูรณ์เจริญ (ชื่อเล่น ใหญ่) เป็นนักธุรกิจชาวไทย ปัจจุบันเป็นประธานกรรมการบริษัท คาราบาวกรุ๊ป จำกัด (มหาชน)
จากข้อมูล วารสารการเงินธนาคาร ฉบับเดือนธันวาคม 2564 เป็นบุคคลที่ครอบครองสินทรัพย์จากหุ้นเป็นอันดับ 9 ของประเทศไทย หรือมีมูลค่า 25,200 ล้านบาท นิตยสาร ฟอบส์ประเทศไทย ให้ณัฐชไมเป็นบุคคลที่ร่ำรวยที่สุดในประเทศไทยอันดับ 28 มีทรัพย์สิน 4.08 หมื่นล้านบาท จากข้อมูล ณ วันที่ 3 เมษายน พ.ศ. 2563 ซึ่งจากข้อมูลดังกล่าว ถือเป็นผู้หญิงที่รวยที่สุดในไทย
ประวัติ
ณัฐชไมจบการศึกษาระดับปริญญาตรีจากคณะศึกษาศาสตร์ มหาวิทยาลัยศิลปากร ระดับปริญญาโทจากคณะพาณิชยศาสตร์และการบัญชี มหาวิทยาลัยธรรมศาสตร์ เริ่มต้นการทำธุรกิจหลังจากแยกตัวออกมาจากธุรกิจผู้ให้บริการทางการเงินของครอบครัว เพื่อทำธุรกิจอสังหาริมทรัพย์ร่วมกับเสถียร เศรษฐสิทธิ์ซึ่งเป็นเพื่อนของพี่ชาย แต่ต่อมาได้เลิกกิจการเพราะปัญหาธุรกิจ
จนเมื่อ พ.ศ. 2542 ได้ก่อตั้งโรงเบียร์เยอรมันตะวันแดงซึ่งเป็นทั้งโรงเบียร์ขนาดเล็กและร้านอาหาร ถัดมา 2 ปี ได้ร่วมกับแอ๊ด คาราบาวเพื่อเจาะตลาดเครื่องดื่มบำรุงกำลังทำแบรนด์สินค้าคาราบาวแดง ได้จัดตั้งบริษัท คาราบาวตะวันแดง จำกัด เมื่อวันที่ 22 สิงหาคม พ.ศ. 2544 เพื่อประกอบธุรกิจหลักในการผลิตและจำหน่ายเครื่องดื่มบำรุงกำลังคาราบาวแดง โดยมีทุนจดทะเบียนจำนวน 1 ล้านบาท โดยเครื่องดื่มบำรุงกำลังภายใต้เครื่องหมายการค้า คาราบาวแดง เข้าสู่ตลาดในประเทศไทยเมื่อวันที่ 28 ตุลาคม พ.ศ. 2545 จากนั้นได้ตั้งบริษัท คาราบาวกรุ๊ป จำกัด (มหาชน) ขึ้นเมื่อวันที่ 8 กรกฎาคม พ.ศ. 2557 และนำบริษัทฯ เข้าจดทะเบียนในตลาดหลักทรัพย์เมื่อวันที่ 21 พฤศจิกายน พ.ศ. 2557
เมื่อวันที่ 13 พฤษภาคม พ.ศ. 2565 คาราบาวกรุ๊ปได้แต่งตั้งณัฐชไม ขึ้นรับตำแหน่งประธานกรรมการบริษัทแทนเสถียร เศรษฐสิทธิ์ ที่ได้ลาออกจากตำแหน่งประธานกรรมการ
ชีวิตส่วนตัว
ด้านชีวิตส่วนตัว ณัฐชไมมีน้องสาวฝาแฝดชื่อ วงดาว ถนอมบูรณ์เจริญ มีลูกสาว 2 คน อายุห่างกัน 4 ปี คนโตคือ ณัฐชนก วงษ์สวัสดิ์ อยู่ฝ่ายขายที่คาราบาวกรุ๊ป ส่วนน้องสาวคนเล็กคือ กิตติมา วงษ์สวัสดิ์ เป็นผู้อำนวยการสำนักประธานเจ้าหน้าที่บริหาร บริษัท คาราบาวตะวันแดง จำกัด (สมรสกับนักแสดง ชัยพล จูเลียน พูพาร์ต)
แพ กี-ซ็อก
แพเสียชีวิตจากการชกมวย ในการชกชิงแชมป์รุ่นซูเปอร์ฟลายเวทของเกาหลีใต้ที่ว่างกับจิน กี-จุน เมื่อวันที่ 17 กรกฎาคม ค.ศ. 2010 ที่ย่านเยซาน ชานโซล ด้วยการแพ้ที.เค.โอ.อย่างบอบช้ำในต้นยกที่ 8 หลังจากนั้น เขาถูกหามส่งโรงพยาบาล ที่เมืองแทจ็อน แต่ทว่าแพทย์สามารถยื้อชีวิตเขาไว้ได้เพียง 4 วันเท่านั้น  จากนั้นเขาก็เสียชีวิตด้วยอาการเลือดออกในสมองใหญ่ ในวันที่ 21 กรกฎาคม ด้วยวัยเพียง 23 ปี
ครอบครัวของแพค่อนข้างมีปัญหาทางด้านการเงิน เขาเคยทำงานในโรงงานมาก่อน โดยต้องทำต่อเนื่องถึงวันละ 10 ชั่วโมง เพื่อหาเงินมาเลี้ยงครอบครัว ก่อนที่จะหันมาชกมวย โดยการชกในครั้งนี้เขาตั้งใจว่าจะเป็นการชกครั้งสุดท้ายก่อนที่จะแขวนนวมอย่างเป็นทางการด้วย ซึ่งนับเป็นนักมวยชาวเกาหลีใต้ที่เสียชีวิตจากการชกมวยแล้วรายที่ 3 นับจาก คิม ด็อก-กู ในปี ค.ศ. 1982 จากการชิงแชมป์โลกของสมาคมมวยโลก (WBA) รุ่นไลท์เวท และ ชเว โย-ซัม ในการชกป้องกันตำแหน่งแชมป์เงาขององค์กรมวยโลก (WBO) รุ่นฟลายเวท ในปี ค.ศ. 2008
สาอีบาบา
สาอีบาบา (साईबाबा; Sai Baba) สามารถหมายถึง
การุญ จันทรางศุ
รองศาสตราจารย์ การุญ จันทรางศุ เป็นอดีตสมาชิกสภาผู้แทนราษฎร แบบบัญชีรายชื่อพรรคไทยรักไทย (เลื่อนขึ้นมาแทนคนที่เป็นรัฐมนตรี ร้อยเอก สุชาติ เชาว์วิศิษฐ) เมื่อวันที่ 19 มีนาคม พ.ศ. 2544 อุปนายกสภาวิศวกร คนที่ 1, กรรมาธิการกิจการสภาผู้แทนราษฎร, กรรมการบริษัท บีทีเอส กรุ๊ป โฮลดิ้งส์ จำกัด (มหาชน) , รองประธานคณะกรรมาธิการการสื่อสารและโทรคมนาคม คนที่ 5 เมื่อวันที่ 12 มิถุนายน พ.ศ. 2544, อดีตนายกวิศวกรรมสถานแห่งประเทศไทยในพระบรมราชูปถัมภ์, อดีตกรรมการสภาวิศวกร, อดีตนายกสมาคมนักเรียนเก่าเตรียมอุดมศึกษา ในพระบรมราชูปถัมภ์
ประวัติ
การุญ จันทรางศุ เกิดเมื่อวันที่ 18 กรกฎาคม พ.ศ. 2492 จบการศึกษามัธยมศึกษาตอนต้นจากโรงเรียนกรุงเทพคริสเตียนวิทยาลัย, มัธยมศึกษาตอนปลายจากโรงเรียนเตรียมอุดมศึกษา, ปริญญาตรีวิศวกรรมศาสตร์บัณฑิต เกียรตินิยม จากจุฬาลงกรณ์มหาวิทยาลัย แล้วไปเรียนต่อทางด้านโยธาจบปริญญาโท และปริญญาเอกด้านวิศวกรรมโครงสร้างที่มหาวิทยาลัยโอไฮโอสเตต สหรัฐอเมริกา
ในทางการเมือง การุญเป็นหนึ่งในผู้ก่อตั้งพรรคไทยรักไทยและเป็นสมาชิกสภาผู้แทนราษฎร แบบบัญชีรายชื่อ (พ.ศ. 2544 - 2547) ทั้งนี้ในกลางปี พ.ศ. 2547 การุญได้ลงสมัครรับเลือกตั้งเป็นผู้ว่าราชการกรุงเทพมหานคร โดยไม่สังกัดพรรคการเมืองใด ซึ่งได้เบอร์ 11 และเรียกชื่อตัวเองในการเลือกตั้งครั้งนี้ว่า "ดร.เค" ซึ่งไม่ได้รับการเลือกตั้ง
ประเทศญี่ปุ่นในเอเชียนยูธเกมส์ 2009
ประเทศญี่ปุ่น เข้าร่วมแข่งขันเอเชียนยูธเกมส์ 2009 ที่สิงคโปร์ เมื่อวันที่ 29 มิถุนายน – 7 กรกฎาคม ค.ศ. 2009 ประเทศสิงคโปร์ส่งนักกีฬาเข้าร่วมการแข่งขัน 38 คน ญี่ปุ่นจบอันดับที่ 6 ในตารางสรุปเหรียญรางวัลด้วยเหรียญทอง 5 เหรียญ เหรียญเงิน 6 เหรียญ และเหรียญทองแดง 4 เหรียญ
บิ๊กตู่
บิ๊กตู่ อาจหมายถึง
กระทรวงมหาดไทย (ประเทศไทย)
กระทรวงมหาดไทย (Ministry of Interior) เป็นหน่วยงานราชการส่วนกลางประเภทกระทรวงของไทย มีอำนาจหน้าที่เกี่ยวกับการบำบัดทุกข์บำรุงสุข การรักษาความสงบเรียบร้อยของประชาชน การอำนวยความเป็นธรรมของสังคม การส่งเสริมและพัฒนาการเมืองการปกครอง การพัฒนาการบริหารราชการส่วนภูมิภาค การอาสารักษาดินแดน การปกครองท้องที่ การส่งเสริมการปกครองท้องถิ่นและพัฒนาชุมชน การทะเบียนราษฎร ความมั่นคงภายใน กิจการสาธารณภัย และการพัฒนาเมืองและราชการอื่นตามที่มีกฎหมายกำหนดให้เป็นอำนาจหน้าที่ของกระทรวงมหาดไทยหรือส่วนราชการที่สังกัดกระทรวงมหาดไทย
หน่วยงานในสังกัด
โดยในปัจจุบัน กระทรวงมหาดไทยแบ่งส่วนราชการออกเป็น 1 สำนักงาน 7 กรม และมีหน่วยงานภายใต้การกำกับดูแล 6 รัฐวิสาหกิจ ดังนี้:
หน้าที่
ภารกิจและอำนาจหน้าที่ของกระทรวงมหาดไทย หลักๆ มีดังนี้
ราชการมหาดไทยก่อนปฏิรูป
ราชการมหาดไทย เริ่มปรากฏครั้งแรกตั้งแต่สมัย กรุงสุโขทัย เป็นราชธานี โดยเป็นในรูปแบบ จตุสดมภ์ โดยให้กรมเมือง มีหน้าที่ในการปกครองท้องที่ รักษาสันติสุข บังคับบัญชาบรรดาพลเรือน ตราบจนถึงรัชสมัยของ สมเด็จพระบรมไตรโลกนาถ ราวในปี พ.ศ. 2006 ได้กำหนดให้มีกรมมหาดไทย ดูแลบริหารราชการฝ่ายพลเรือนสืบทอดมาจึนถึงยุคกรุงรัตนโกสินทร์ตอนต้น
ก่อตั้งกระทรวงมหาดไทย
จนมาถึง รัชสมัย พระบาทสมเด็จพระจุลจอมเกล้าเจ้าอยู่หัว ได้มีพระบรมราชโองการตั้งกระทรวงมหาดไทยเมื่อวันที่ 1 เมษายน พ.ศ. 2435 และได้ทรงมอบหมายให้ สมเด็จกรมพระยาดำรงราชานุภาพ เป็นองค์ปฐมเสนาบดีกระทรวงมหาดไทย งานของกระทรวงมหาดไทยในระยะเริ่มต้น จัดแบ่งเป็น 3 กรม คือ กรมมหาดไทยกลาง มีหน้าที่ทั่วไป กรมมหาดไทยฝ่ายเหนือ มีหน้าที่ปราบปรามโจรผู้ร้าย และงานด้านอัยการ กรมพลัมภัง มีหน้าที่เกี่ยวกับการปกครองท้องที่
ต่อมาในปีเดียวกันนี้เอง สมเด็จฯ กรมพระยาดำรงราชานุภาพ ได้ทรงจัดระบบการบริหารราชการในส่วนภูมิภาคขึ้นใหม่ เรียกว่า เทศาภิบาล โดยแบ่งการปกครองเป็น มณฑล, เมือง และ อำเภอ ต่อมาได้มีพระราชบัญญัติว่าด้วยระเบียบราชการบริหารแห่งราชอาณาจักรไทย พ.ศ. 2476 แบ่งโครงสร้างการบริหารราชการแผ่นดินเป็นส่วนกลาง ส่วนภูมิภาค และส่วนท้องถิ่น กระทรวงมหาดไทยจึงมีโครงสร้างตามพระราชบัญญัติจัดตั้งกระทรวง ทบวง กรม พ.ศ. 2476 โดยมี ผู้ว่าราชการจังหวัด (ข้าหลวง) และนายอำเภอเป็นข้าราชการสังกัดกระทรวงมหาดไทย ทั้งนี้ในส่วนท้องถิ่นซึ่งได้กำหนดให้มีการปกครองตนเองในรูปต่างๆ นั้น ก็อยู่ในความดูแลของกระทรวงมหาดไทยด้วย โดยมี รัฐมนตรีว่าการกระทรวงมหาดไทย เป็นผู้บริหารกระทรวง โดยมีปลัดกระทรวงมหาดไทยเป็นหัวหน้าข้าราชการของกระทรวง
อำนาจหน้าที่ของกระทรวงมหาดไทยนับตั้งแต่ก่อตั้ง
อำนาจหน้าที่ของกระทรวงมหาดไทยนับตั้งแต่เริ่มก่อตั้งในปี พ.ศ. 2435 มีดังนี้:
ลูกเป็ดขี้เหร่
ลูกเป็ดขี้เหร่ (Den grimme ælling; The Ugly Duckling) เป็นนิทานเรื่องสั้นของฮันส์ คริสเตียน แอนเดอร์เซน  ตีพิมพ์ครั้งแรกเมื่อ ค.ศ. 1843 เป็นภาษาเดนมาร์ก ในหนังสือชื่อ ''Nye Eventyr. Første Bind. Første Samling. 1844''  เนื้อเรื่องกล่าวถึงลูกเป็ดตัวหนึ่งที่มีหน้าตาขี้ริ้วแตกต่างจากเพื่อนๆ จนถูกรังเกียจและกีดกันออกจากฝูง เมื่อลูกเป็ดโตขึ้นจึงพบว่าตัวเองไม่ใช่เป็ด แต่เป็นหงส์สีขาว ที่มีรูปร่างงดงามกว่าใครๆ
ลีจีรัน
ลีจีรัน (Yi Ji-ran,1331-1402) ทรงเป็นแม่ทัพคนสำคัญและเป็นหนึ่งในผู้ร่วมตั้งราชวงศ์โชซอนเป็นพระเชษฐาร่วมพระราชมารดาเดียวกันกับ พระเจ้าแทโจ ปฐมกษัตริย์แห่ง ราชวงศ์โชซอน
องค์ชายลีจีรัน ประสูติเมื่อปี ค.ศ. 1331 เป็นพระราชโอรสใน พระเจ้าฮวันโจ หรือ ลีจาซุน ขุนศึกในสมัย ราชวงศ์โครยอ
ในปี ค.ศ. 1392 พระองค์ได้ร่วมมือกับ ลีบังวอน (พระเจ้าแทจง ในเวลาต่อมา) พระนัดดาและขุนนางคนอื่นๆเช่น โจจุน,ยุนโซจอง,นัมอึน ฯลฯ ปลด พระเจ้าคงยาง ลงจากราชบัลลังก์และโค่นล้ม ราชวงศ์โครยอได้สำเร็จพร้อมกับสถาปนาลีซองกเย ขึ้นเป็นพระเจ้าแทโจ
องค์ชายลีจีรัน สิ้นพระชนม์เมื่อปี ค.ศ. 1402 ขณะพระชนม์ได้ 71 พรรษา
1331 1402
คลองนิการากัว
คลองนิการากัว (Canal de Nicaragua) หรือที่บางครั้งเรียกว่า คลองใหญ่นิการากัว (Gran Canal de Nicaragua) และ คลองใหญ่ระหว่างมหาสมุทรแห่งนิการากัว (Gran Canal Interoceánico de Nicaragua) มีชื่ออย่างเป็นทางการว่า โครงการพัฒนาคลองใหญ่นิการากัวแบบบูรณาการ (Proyecto de Desarrollo Integral del Gran Canal de Nicaragua) เป็นเส้นทางเดินเรือที่เคยอยู่ในแผนการก่อสร้าง มีแนวเส้นทางผ่านตอนใต้ของประเทศนิการากัวโดยเชื่อมต่อมหาสมุทรแปซิฟิกเข้ากับทะเลแคริบเบียน (ซึ่งเป็นส่วนหนึ่งของมหาสมุทรแอตแลนติก) นักวิทยาศาสตร์ต่างแสดงความกังวลเกี่ยวกับผลกระทบต่อสิ่งแวดล้อมของโครงการ เนื่องจากทะเลสาบนิการากัวเป็นแหล่งกักเก็บน้ำจืดที่สำคัญของอเมริกากลาง ในขณะที่วิศวกรและผู้เชี่ยวชาญด้านการขนส่งสินค้าทางเรือต่างตั้งคำถามถึงความอยู่รอดได้ของโครงการ
โครงการก่อสร้างเส้นทางเดินเรือผ่านนิการากัว (โดยใช้แม่น้ำซานฮวนเป็นทางเข้าสู่ทะเลสาบนิการากัว) ได้รับการเสนอเป็นครั้งแรกในช่วงต้นสมัยอาณานิคม จักรพรรดินโปเลียนที่ 3 เคยเขียนเขียนบทความว่าด้วยความเป็นไปได้ของโครงการในต้นคริสต์ศตวรรษที่ 19 ต่อมาสหรัฐละทิ้งแผนการขุดเส้นทางเดินเรือในนิการากัวในต้นคริสต์ศตวรรษที่ 20 หลังจากเข้าซื้อผลประโยชน์ของฝรั่งเศสในคลองปานามา
ในเดือนมิถุนายน พ.ศ. 2556 สภาผู้แทนราษฎรนิการากัวได้ลงมติผ่านร่างรัฐบัญญัติให้สัมปทานการจัดหาเงินทุนและจัดการโครงการคลองเป็นระยะเวลา 50 ปี แก่บริษัทฮ่องกงเพื่อการลงทุนพัฒนาคลองนิการากัว (เอชเคเอ็นดี) ซึ่งเป็นบริษัทเอกชนของหวัง จิ้ง มหาเศรษฐีชาวจีน   สัมปทานดังกล่าวอาจได้รับการต่ออายุอีก 50 ปีเมื่อเปิดใช้คลอง
ใน พ.ศ. 2558 รายงานของสื่อต่าง ๆ ส่อให้เห็นว่าโครงการคลองนิการากัวจะล่าช้าและอาจจะถูกยกเลิก หลังจากความมั่งคั่งส่วนตัวของหวังลดลงอย่างมากเนื่องจากความปั่นป่วนในตลาดหุ้นจีน พ.ศ. 2558–2559 "งานหลัก" เช่น การขุดลอก มีกำหนดการดำเนินงานหลังจากสร้างท่าเทียบเรือขนาดใหญ่ด้านมหาสมุทรแปซิฟิกเสร็จ แต่งานก่อสร้างท่าเทียบเรือดังกล่าวตามแผนต้องเริ่มแล้วตั้งแต่ปลาย พ.ศ. 2559 รัฐบาลนิการากัวไม่สามารถแสดงข้อมูลที่น่าเชื่อถือได้ว่าโครงการมีโอกาสได้รับเงินทุนอุดหนุนหรือไม่ จึงก่อให้เกิดความเคลือบแคลงว่าโครงการจะเสร็จสมบูรณ์หรือไม่ตามไปด้วย   เอชเคเอ็นดีระบุว่าการจัดหาเงินทุนจะมาจากการขายหนี้และหุ้น รวมถึงการเสนอขายหุ้นใหม่แก่ประชาชนทั่วไปเป็นครั้งแรกที่อาจเกิดขึ้น
เมื่อถึงเดือนพฤษภาคม พ.ศ. 2560 ยังไม่มีรายงานว่างานก่อสร้างคลองนิการากัวอย่างเป็นรูปธรรมได้เริ่มขึ้น และเกิดความเคลือบแคลงขึ้นอีกเกี่ยวกับการจัดหาเงินทุนเพื่อดำเนินโครงการ ในเดือนกุมภาพันธ์ พ.ศ. 2561 นักวิเคราะห์ทั่วไปมองว่าโครงการนี้ถูกล้มเลิกไปแล้ว แต่หัวหน้าโครงการยืนยันว่างานของโครงการยังคงดำเนินอยู่แม้จะช้าก็ตาม และเอชเคเอ็นดียังคงมีสิทธิ์ตามกฎหมายในสัมปทานคลองเช่นเดียวกับโครงการรองต่าง ๆ
โค้ชคาร์เตอร์ ทุ่มแรงใจจุดไฟฝัน
โค้ชคาร์เตอร์ ทุ่มแรงใจจุดไฟฝัน (Coach Carter) เป็นภาพยนตร์อเมริกันแนวชีวประวัติ กีฬา ดราม่า กำกับโดย โทมัส คาร์เตอร์ เขียนบทภาพยนตร์โดย มาร์ค ชวานน์ และ จอห์น กาตินส์ นำแสดงโดย ซามูเอล แอล. แจ็กสัน, ร็อบ บราวน์, แชนนิง เททัม, ริค กอนซาเลซ และ อชานติ ภายใต้การควบคุมการผลิตของ เอ็มทีวี ฟิล์มส์ และ โทลลิน/ร็อบบินส์ โปรดักชั่น โดยภาพยนตร์เรื่องนี้สร้างมาจากเรื่องจริงของ เคน คาร์เตอร์ โค้ชบาสเกตบอลในโรงเรียนมัธยมริชมอนด์ ผู้ที่ถูกข่าวพาดหัวใหญ่ของสหรัฐอเมริกาในปี ค.ศ. 1999 เพราะไม่ยอมให้ทีมบาสเกตบอลฝีมือเยี่ยมของเขาลงแข่งขันเนื่องจากผลการเรียนไม่ดี  ภาพยนตร์เรื่องนี้ยังได้นำอุปกรณ์ของละครชุด The White Shadow นำกลับมาใช้อีกครั้ง ซึ่งคาร์เตอร์ผู้กำกับภาพยนตร์เรื่องนี้ยังได้ร่วมแสดงด้วย
โค้ชคาร์เตอร์ ทุ่มแรงใจจุดไฟฝัน เข้าฉายในสหรัฐอเมริกาเมื่อวันที่ 14 มกราคม ค.ศ. 2005 โดยมีรายได้รวมทั้งหมด 67,264,877 ดอลลาร์สหรัฐ สำหรับผลงานในระดับนานาชาติ รายได้รวมทั่วโลกของภาพยนตร์เรื่องนี้อยู่ที่ประมาณ 76,669,806 ดอลลาร์สหรัฐ
พุทธเกษตร
พุทธเกษตร (อาณาจักรแห่งพระพุทธเจ้า) หรือ วิสุทธิภูมิ (ดินแดนบริสุทธิ์) ตามความเชื่อของศาสนาพุทธนิกายมหายาน คือดินแดนที่พระพุทธเจ้าทรงสร้างขึ้นด้วยปณิธานของแต่ละพระองค์ แดนพุทธเกษตรไม่ใช่นิพพาน แต่มีลักษณะคล้ายสวรรค์ เป็นภูมิที่สาวกของพระพุทธเจ้าใช้ปฏิบัติธรรมต่อหลังจากสิ้นชีวิตบนโลกเพื่อบรรลุนิพพานต่อไป
สุขาวดีพุทธเกษตร
สุขาวดีเป็นพุทธเกษตรหนึ่งที่มีความสำคัญมากต่อความเชื่อมหายาน ในอมิตาภสูตรซึ่งเป็นพระสูตรมหายาน (ไม่ปรากฏในพระไตรปิฎกภาษาบาลี) ได้พรรณนาลักษณะของสุขาวดีพุทธเกษตรไว้ว่า เป็นดินแดนที่เกิดขึ้นด้วยอำนาจบารมีของพระอมิตาภพุทธะ ซึ่งเป็นพระพุทธเจ้าในอดีตย้อนไปก่อนหน้าพระโคตมพุทธเจ้าไป 10 กัป ที่ได้ชื่อว่าสุขาวดีก็เพราะผู้อยู่ในดินแดนนี้ย่อมไม่มีความทุกข์เลย แต่เสวยสุขอยู่เสมอ สุขาวดีเป็นดินแดนที่สวยงามและสุขสบาย กล่าวคือ มีล้อมรอบด้วยภูเขาแก้ว กำแพงแก้ว มีสระโบกขรณีที่ประดับด้วยแก้วมณี มีดนตรีทิพย์บรรเลงอยู่เสมอ มีนกร้องออกมาเป็นเสียงธรรมเทศนา บรรยากาศต่าง ๆ นี้ทำให้ผู้อาศัยเกิดพุทธาสุสติ ธัมมานุสสติ และสังฆานุสสติ และตั้งใจปฏิบัติธรรมเพื่อบรรลุนิพพานในดินแดนแห่งนี้
การบำเพ็ญสู่แดนพุทธเกษตร
การบำเพ็ญบุญปฏิบัติธรรมเพื่อสั่งสมบารมีให้เพียงพอ และการผูกจิตมั่นต่อแดนนี้  (เช่น การภาวนาถึงพระนามของพระอมิตาภพุทธเจ้า) จะสามารถทำให้ไปเกิดในแดนนี้ได้ ซึ่งจะได้มีโอกาสฟังธรรมจากพระพุทธเจ้า และปฏิบัติธรรมจนบรรลุมรรคผลเข้านิพพานพ้นทุกข์โดยเด็ดขาดได้ต่อไป เป็นอยู่จะเป็นสุขตลอดไม่มีความยากลำบาก เพราะเป็นสุคติภูมิ ถึงแม้ว่าจะบรรลุมรรคผลเข้านิพพานได้"ยาก" อาจกินเวลานานนับเป็นเวลาหลายกัป แต่ก็เป็นสุขตลอดกาลนั้น ไม่เหมือนการเกิดมาเป็นมนุษย์บำเพ็ญปฏิบัติ แม้ว่าอาจบรรลุถึงธรรมถึงนิพพานได้"เร็ว" แต่ก็ทุกข์ยาก และเสี่ยงกับการพลาดพลั้งต้องไปเกิดในทุคติวินิบาตนรก ซึ่งจะยิ่งจะทำให้ล่าช้า และทุกข์มหันต์อย่างยิ่ง
ไมเคิล คอลลินส์ (นักบินอวกาศ)
ไมเคิล คอลลินส์ (อังกฤษ: Michael Collins) (เกิด: 31 ตุลาคม ค.ศ. 1930 – 28 เมษายน ค.ศ. 2021) เป็นนักบินอวกาศชาวอเมริกันและนักบินทดสอบ ได้รับการคัดเลือกให้เป็นส่วนหนึ่งของกลุ่มนักบินอวกาศสิบสี่คนที่สามในปีพ.ศ. 2506 เขาบินเข้าไปในอวกาศสองครั้ง ภารกิจแรกคือเจมินิ 10 ไมเคิล คอลลินส์ได้เข้าร่วมภารกิจโครงการอะพอลโล 11 เขาไปดวงจันทร์กับนีล อาร์มสตรอง และเอดวิน อัลดริน เขาเป็นหนึ่งใน 24 คนที่ได้เดินทางไปยังดวงจันทร์
เขาเป็นกัปตันใน โครการอะพอลโล
เขาเดินทางมายังประเทศไทยอย่างเป็นทางการ เมื่อปี พ.ศ. 2512 ในการนั้นพระบาทสมเด็จพระเจ้าอยู่หัวฯ ทรงพระราชทานเครื่องราชอิสริยาภรณ์อันเป็นที่เชิดชูยิ่งช้างเผือก ชั้น ตริตราภรณ์ช้างเผือก ให้แก่เขาด้วย
ไมเคิล คอลลินส์ เสียชีวิตเมื่อวันที่ 28 เมษายน ค.ศ. 2021
คีม
คีม เครื่องมือประเภทมือจับชนิดหนึ่งมี 2 ขาคล้ายกรรไกร ใช้สำหรับ คีบ จับ ตัด ดัด งอโค้ง ของต่างมือ ตามประเภทการใช้งานของคีมประเภทต่าง ๆ วัสดุที่ใช้ส่วนใหญ่ทำด้วยเหล็ก หากเป็นคีมชนิดที่ใช้งานกับอุปกรณ์ไฟฟ้าจะมีด้ามหุ้มเป็นพลาสติกที่เป็นฉนวนไฟฟ้า
Lavareda
Lavareda เป็นสกุลของนีมาโทดาที่อยู่ในวงศ์ Rhadinematidae
สปีชีส์ในสกุลนี้พบในนิวซีแลนด์
สปีชีส์ในสกุลนี้ ได้แก่:
สตาร์สครีม
สตาร์สครีม (Starscream) เป็นชื่อตัวละครหุ่นยนต์ฝ่ายดีเซปติคอนส์ หรือ เดสทรอน จากการ์ตูนชุดเรื่อง ทรานส์ฟอร์มเมอร์ส
ยุค G1
สตาร์สครีม เป็นรองผู้บังคับการที่ทำหน้าที่รับใช้ เมกะทรอน หัวหน้าฝ่ายดีเซปติคอนส์ แต่เขาไม่มีความจงรักภักดีต่อเมกะทรอนเท่าไหร่นัก โดยเฉพาะเวลาที่เมกะทรอนบาดเจ็บจากการรบ สตาร์สครีมก็มิได้เข้ามาช่วยเหลือเมกะทรอน ผิดกับซาวด์เวฟที่มุ่งหน้าเข้าช่วยเหลือเมกะทรอนทันที ในภาค ทรานส์ฟอร์มเมอร์ส เดอะ มูฟวี่ นั้น มีเหตุการณ์ที่ ยูนิครอน ทำลายดวงดาวบ้านเกิดไซเบอร์ทรอน เมกะทรอนถูกยูนิครอนเข้าควบคุมจิตใจและร่างของเขาจนกลายเป็น กัลวาทรอน และสตาร์สครีมเป็นเหยื่อรายแรกที่ถูกกัลวาทรอนสังหารจนร่างกายสตาร์สครีมนั้นแหลกสลาย โดยสตาร์สครีม ในเสียงพากย์ภาษาอังกฤษให้เสียงโดย Chris Latta
อะนิแมเต็ด
สตาร์สครีมในภาคอะนิแมเต็ดมีลักษณะร่างกายส่วนไหล่และส่วนท้องสีม่วง ส่วนแขนและขามีสีเทา ปีกสองข้างของเขาจะมีสัญลักษณ์ของฝ่ายดีเซปติคอนส์ติดอยู่ มีความสามารถด้านการทำลายหนึ่งในอาวุธประจำกายของฝ่ายออโต้บอทส์ คือ พลังลำแสงแม่เหล็กซึ่งเป็นอาวุธประจำตัวของแร็ตเชต และสามารถบินได้อย่างรวดเร็วอีกด้วย
ไพร์ม
สตาร์สครีม ในภาคไพร์ม มีลักษณะร่างกายสีเทาเข้ม มีปีกตั้งอยู่ด้านหลังเป็นสี่แฉก มีจรวดสีแดงติดอยู่กับแขนทั้งสองข้าง ครั้งหนึ่งเมะทรอนเคยได้รับบาดเจ็บสาหัสจากเหตุการณ์ที่สะพานข้ามอวกาศระเบิด อาการเป็นตายเท่ากัน สตาร์สครีมจึงถือโอกาสตั้งตนเป็นหัวหน้าหน่วยเสียเอง ต่อมาเมื่อเมกะทรอนฟื้นคืนชีพขึ้นมาได้ด้วย อีเนอร์จอนด้านมืด (Dark Energon) สตาร์สครีมจึงถูกลงโทษ เขารู้สึกอับอายจึงเนรเทศตนเองออกไปอยู่ป่าเพียงลำพัง เมื่อเวลาผ่านไป เหล่าออโต้บอททำการค้นหากุญแจที่จะนำไปสู่การค้นพบอุปกรณ์สำคัญที่สามารถฟื้นฟูดาวไซเบอร์ตรอนได้ สตาร์สครีมจึงใช้กลโกงแย่งชิงมาและนำมาให้เมกะทรอน เหตุนี้เมกะทรอนจึงรับสตาร์สครีมเป็นพวกตามเดิม เมื่อเวลาผ่านไปสงครามครั้งใหญ่ได้อุบัติขึ้นภายในยานบินของดีเซปติคอนส์ เมกะทรอนถูกบัมเบิลบีสังหารจนสิ้นใจ และดาวบ้านเกิดไซเบอร์ตรอนได้รับการฟื้นฟูด้วย โอเมก้าล็อก (Omega Lock) สตาร์สครีมจึงไร้ที่พึ่ง และร่วมหัวจมท้ายอยู่กับ ชอกเวฟ โดยร่วมกันสร้างโคลนนิ่งหุ่นยนต์มังกร ฝ่ายพรีเดคอนส์ อยู่ภายในห้องแล็บเล็กๆ ในดาวไซเบอร์ทรอน แต่เพราะอุปนิสัยส่วนตัวของสตาร์สครีมที่เป็นหุ่นยนต์จอมกะล่อนนี้เอง สตาร์สครีมจึงถูก พรีเดคิง (Predaking) หัวหน้าฝ่าย พรีเดคอนส์ ที่พาลูกน้องของเขามารุมทำร้ายในภายหลัง
เสียงพากย์สตาร์สครีมในภาคไพร์ม ให้เสียงภาษาไทยโดย ไกวัล วัฒนไกร (ฉบับช่องเอ็มคอตแฟมมิลี่) มานพ ศรีจูเป้า (ฉบับทีมพากย์เสียงไทย) และ วิทยา ผาสุข (ฉบับการ์ตูนเน็ตเวิร์ค) และเสียงพากย์ภาษาอังกฤษให้เสียงโดย สตีฟ บลัม (Steve Blum)
ไซเบอร์เวิร์ส
ในภาค ไซเบอร์เวิร์ส สตาร์สครีม มีลักษณะร่างกายคล้ายกับยุค G1 เริ่มมีบทบาทอย่างเด่นชัดมากขึ้นช่วงเริ่มเข้าสู่ฤดูกาลที่ 2 ในเหตุการณ์ตอนที่ออโต้บอทส์และดีเซปติคอนส์สู้กันบนดวงจันทร์ สตาร์สครีมทิ้งเมกะทรอนไว้แล้วหนีกลับฐานไปก่อน จนกระทั่งเมกะทรอนได้รับบาดเจ็บกลับมา และรู้ว่าสตาร์สครีมทิ้งเขาให้สู้กับเหล่าออโต้บอทส์เพียงลำพัง เมกะทรอนจึงแต่งตั้งให้สลิปสตรีมเป็นแม่ทัพแทนที่สตาร์สครีม ซึ่งนั่นทำให้สตาร์สครีมโกรธแค้นมาก จึงยิงจรวดเข้าใส่เมกะทรอน แล้วตั้งตัวเองเป็นหัวหน้าแทน แต่ไม่ทันไร เมกะทรอนก็ฟื้นกลับมาทั้งซ้อมทั้งยิงสตาร์สครีมจนสลบไป เมื่อสตาร์สครีมฟื้นขึ้นมาจากการถูกทำร้าย เขาจึงคิดแก้แค้นด้วยการขโมยออลสปาร์คมาเป็นของตัวเอง เพื่อหวังจะใช้พลังอันยิ่งใหญ่จากออลสปาร์คนั้นทำลายทั้งออโต้บอทส์และดีเซปติคอนส์
ฉบับคนแสดง
สตาร์สครีมได้ปรากฏตัวขึ้นครั้งแรกใน ทรานส์ฟอร์มเมอร์ส มหาวิบัติจักรกลสังหารถล่มจักรวาล โดยสตาร์สครีมมาเพื่อร่วมมือกับเมกะทรอนและเหล่าดีเซปติคอนส์ ตามหาออลสปาร์กในโลกมนุษย์ บทบาทของสตาร์สครีมส่วนใหญ่จะทำหน้าที่ตามไล่ล่า แซม วิทวิคกี้ และมนุษย์ที่เกี่ยวข้อง รวมถึงการรายงานสถานการณ์การศึกสงครามและด้านอื่น ๆ ให้เมกะทรอนทราบอยู่เสมอ ในภาพยนตร์ ทรานส์ฟอร์มเมอร์ส 3 สตาร์สครีมถูกแซม วิทวิคกี้ สังหารด้วยอาวุธประดิษฐ์ของคิว (วีลแจ็ค) ประเภทระเบิดเวลา สตาร์สครีมจึงสิ้นชีพในที่สุด
สมาน ส.จาตุรงค์
สมาน ส.จาตุรงค์ มีชื่อจริงว่า สมาน ศรีประเทศ เกิดเมื่อวันที่ 2 สิงหาคม พ.ศ. 2511 ที่บ้านคลองสุขใจ ตำบลทุ่งทราย อำเภอคลองขลุง จังหวัดกำแพงเพชร เป็นบุตรชายคนที่ 2 ในจำนวน 4 คนของ นายจำนงค์ และนางละไม ศรีประเทศ สมานนับได้ว่าเป็นแชมป์โลกคนที่ 3 ของไทย ที่ไม่เคยชกมวยไทยมาก่อนเลย (2 คนก่อนหน้านี้คือ โผน กิ่งเพชร และ ชาติชาย เชี่ยวน้อย)
ฝันจะเป็นนักมวย
สมานเริ่มชกมวยเมื่อตอนอายุได้ 21 ปี นับว่าสูงอายุแล้วสำหรับผู้ที่จะเริ่มเป็นนักมวย โดยมีความชอบส่วนตัวและใฝ่ฝันว่าจะเป็นแชมป์โลกเหมือนนักมวยคนอื่นบ้าง จึงติดต่อไปทาง "อาว์สังข์" ม.ร.ว.นริศ กฤดากร บรรณาธิการนิตยสารมวยโลกรายสัปดาห์ ม.ร.ว.นริศ จึงได้แนะนำไปที่ สุชาติ ธีรวุฒิชูวงศ์ เจ้าของค่าย "ส.จาตุรงค์" เพื่อให้สมานขึ้นชกแบบมวยสากลเพียงอย่างเดียว สมานขึ้นชกอย่างสม่ำเสมอ จนได้ชิงแชมป์โลกในฐานะรองแชมป์โลก WBC อันดับ 4 กับนักชกอันตรายชาวเม็กซิกัน ริการ์โด โลเปซ โดยแพ้น็อกทีเคโอเพียงแค่ยก 2 ชวดตำแหน่งแชมป์โลกสภามวยโลก (WBC) สตอร์วเวทไป ในปี พ.ศ. 2536 หลังจากนั้นสมานยังคงขึ้นชกอย่างสม่ำเสมอ นับได้ว่าเป็นนักมวยฝีมือดีอีกคนหนึ่ง แต่ไม่มีใครคาดคิดหรือคาดหวังเลยว่า สมานจะมีฝีมือดีพอที่จะเป็นแชมป์โลก
แชมป์โลกประวัติศาสตร์
จนกระทั่งเมื่อสมานได้มีโอกาสชิงแชมป์โลกอีกครั้งในฐานะรองแชมป์โลก WBC อันดับ 5 รุ่นไลท์ฟลายเวท เมื่อวันที่ 16 กรกฎาคม พ.ศ. 2538 กับนักชกอันตรายอีกคนหนึ่งชาวเม็กซิกัน อุมเบร์โต "ชิกิตา" กอนซาเลซ ที่เวทีมวยอิงเกิลวูด แคลิฟอร์เนีย ซึ่งก่อนไป ทุกคนต่างคาดไว้ว่า สมานต้องแพ้แน่ ๆ จะแพ้น็อกหรือแพ้คะแนนเท่านั้น เพราะกอนซาเลซถือเป็นนักมวยระดับโลก ที่หวังว่าสมานจะชนะ มีแค่เพียงกลุ่มผู้สนับสนุน คือ สหสมภพ ศรีสมวงศ์ กับ สุชาติ ธีรวุฒิชูวงศ์ เท่านั้น  แต่ผลการชกกลับพลิกล็อกถล่มทลาย เมื่อสมานเป็นฝ่ายชนะกอนซาเลซไปได้ และเป็นการชนะน็อกทีเคโออย่างเด็ดขาดในยกที่ 7 ชนิดที่ตัวเองก็เจียนไปเจียนอยู่เหมือนกัน
สมาน ส.จาตุรงค์ จึงกลายเป็นแชมป์โลกคนที่ 21 ของไทย โดยได้แชมป์ในรุ่นไลท์ฟลายเวท 2 สถาบันทันที คือ ทั้งสภามวยโลก (WBC) และสหพันธ์มวยนานาชาติ (IBF) เป็นคนแรกของไทยและของทวีปเอเชีย ที่ครองแชมป์พร้อมกัน 2 สถาบันในคราวเดียวกัน  ซึ่งไฟท์นี้นับว่าเป็นไฟท์สุดท้ายของชีวิตการชกของกอนซาเลซด้วย เพราะหลังการชกกอนซาเลซก็ได้ประกาศแขวนนวมถาวร  เมื่อสมานกลับมาถึงเมืองไทยจึงกลายเป็นขวัญใจคนใหม่ของแฟนมวยชาวไทยไปโดยทันที สมานป้องกันตำแหน่งครั้งแรกกับ ยูอิจิ โฮโซโนะ นักชกชาวญี่ปุ่น โดยเป็นการป้องกันตำแหน่งทั้ง 2 สถาบัน โดยสมานก็เป็นฝ่ายชนะน็อกไปอย่างง่ายดายในยกที่ 4
หลังจากนั้นในปี พ.ศ. 2539 สมานก็สละตำแหน่งแชมป์โลกของสหพันธ์มวยนานาชาติ (IBF) โดยเลือกที่จะครองแต่ของสภามวยโลก (WBC) เท่านั้น สมานได้ป้องกันตำแหน่งหลายครั้ง อย่างต่อเนื่อง เช่น ชนะทีเคโอ​ อันโตนิโอ เปเรซ นักชาวชาวเม็กซิกัน ยก 4 ชนะทีเคโอ​ โจมา แกมบัว นักมวยชาวฟิลิปปินส์ ยก 7 ชนะ ชิโร ยาฮิโระ นักมวยชาวญี่ปุ่น ถึง 2 ครั้ง โดยครั้งที่ 2 เป็นการชกที่ประเทศญี่ปุ่น ชนะคะแนน ลาดิสลาโอ บัซเกซ นักมวยชาวเม็กซิกัน เป็นต้น  สมานมาเสียตำแหน่งในการป้องกันครั้งที่ 11 กับ ชเว โย-ซัม นักมวยรองแชมป์โลก WBC อันดับ 1 ชาวเกาหลีใต้ ถึงโซล ถิ่นของผู้ท้าชิงเอง โดยที่สมานโดนเอารัดเอาเปรียบด้วยวิธีการสารพัดต่าง ๆ ตลอดเวลา ทั้งโดนเอาหัวโขก,ตัดคะแนน เป็นต้น โดยที่กรรมการกลางจากสภามวยโลกชาวเม็กซิกัน ที่เป็นสักขีพยานในสถานที่ชกไม่ได้ช่วยอะไรเลย
หลังจากเสียแชมป์
เมื่อเสียแชมป์โลกไปแล้ว สมานยังคงมุ่งมั่นที่จะชิงแชมป์คืนมาได้ สมานยังคงชกอุ่นเครื่องต่อไปอีก 4 - 5 ครั้ง แต่จนแล้วจนรอด สมานก็ยังไม่มีโอกาสเสียที ประกอบกับผู้สนับสนุนคนสำคัญ สหสมภพ ศรีสมวงศ์ ก็เสียชีวิตไป และมีนักมวยรายใหม่ก้าวขึ้นมาด้วย โอกาสของสมานก็เท่ากับว่าปิดไปโดยปริยาย สมานได้มีโอกาสขึ้นชิงแชมป์โลกอีกครั้งกับชเว โย-ซัม คู่ปรับเก่าในปี พ.ศ. 2544 ที่โซล ปรากฏว่าคราวนี้ สมานเป็นฝ่ายแพ้น็อกไปในยกที่ 7 หลังจากนี้ สมานยังคงชกมวยต่อไป โดยพบกับ เดวิด นครหลวงโปรโมชั่น นักมวยชาวไทยรุ่นน้อง แพ้ทีเคโอในที่ 4 เท่านั้นเอง จากนั้นสมานเดินทางไปชกที่ญี่ปุ่นอีกครั้ง แพ้น็อก โคกิ คาเมดะ นักมวยดาวรุ่งชาวญี่ปุ่นในยกที่ 3 สมานจึงแขวนนวมไปในที่สุด
ชีวิตส่วนตัว
ชีวิตส่วนตัว สมาน จบการศึกษาทางโลกจากโรงเรียนศึกษาผู้ใหญ่ วัดโพธิ์ ในทางธรรมบวชเรียน จบเปรียญธรรม 3 ประโยค สามารถเรียกคำนำหน้านามได้ว่า "มหา" มีกิจการส่วนตัวคือ ขายข้าวมันไก่ ซึ่งเป็นกิจการดั้งเดิมของสมานที่มีผู้แนะนำให้ขายเป็นอาชีพเสริมตั้งแต่ยังไม่ได้เป็นแชมป์โลก ที่หมู่บ้านบ้านฟ้าลากูน รังสิต-คลอง 2 จังหวัดปทุมธานี สมานเป็นคนชอบเล่นเครื่องเสียง สถานภาพปัจจุบันสมรสแล้ว โดยภรรยาชื่อ "ปาริชาติ" มีทั้งคู่มีลูกสาวกันเพียงคนเดียว
กอบศักดิ์ ชุติกุล
ดร.กอบศักดิ์ ชุติกุล อดีตสมาชิกสภาผู้แทนราษฎร พรรคชาติไทย และอดีตผู้สมัครผู้ว่าราชการกรุงเทพมหานคร ในปี พ.ศ. 2547 จาก พรรคชาติไทย
ประวัติ
กอบศักดิ์ ชุติกุล เกิดวันที่ 30 สิงหาคม พ.ศ. 2494 ที่กรุงเทพมหานคร เป็นบุตรคนโตในจำนวนพี่น้อง 3 คน ของนายพยงค์ ชุติกุล และหม่อมราชวงศ์เลิศลักษณา ชยางกูร เมื่อมีอายุ 1 ปี บิดาได้พาไปอยู่ที่โตเกียว พออายุได้ 4 ขวบ กลับมาเข้าเรียนที่โรงเรียนสมถวิล และได้ศึกษาต่อ ปริญญาตรี ศิลปศาสตร์ (เกียรตินิยม) มหาวิทยาลัยแห่งชาติออสเตรเลีย, ปริญญาโท รัฐประศาสนศาสตร์มหาวิทยาลัยจอนส์ฮอปกินส์ สหรัฐอเมริกา จนจบปริญญาเอก สาขาความสัมพันธ์ระหว่างประเทศ ที่มหาวิทยาลัยเซาท์อีสต์เทิร์น วอชิงตัน ดี.ซี. สมรสกับหม่อมหลวงลักษสุภา กฤดากร
การทำงาน
กองศักดิ์ ชุติกุล เริ่มรับราชการเป็น เลขานุการตรี ประจำกรมการเมือง เมื่อปี พ.ศ. 2515 ต่อมาอยู่กองเอเชียตะวันออก รัฐบาลไทยกำลังจะเปิดสัมพันธ์กับจีน ถูกจับปลอมตัวแอบแฝงกับคณะนักกีฬาของไทยไปปักกิ่งหลายครั้ง จนเปิดสัมพันธ์ทางการทูตสำเร็จ เคยเป็นล่ามประจำตัวนายกรัฐมนตรี (พล.อ.เกรียงศักดิ์ ชมะนันทน์) เมื่อปี พ.ศ. 2521
ดำรงตำแหน่ง ส.ส. แบบบัญชีรายชื่อ (ปาร์ตี้ลิสต์) พรรคชาติไทย เมื่อวันที่ 6 มกราคม พ.ศ. 2544, รองประธานคณะกรรมาธิการการต่างประเทศ คนที่ 4 เมื่อวันที่ 12 มิถุนายน พ.ศ. 2544 และ รองหัวหน้าพรรคชาติไทย เมื่อวันที่ 2 กรกฎาคม พ.ศ. 2544
นอกจากนี้ยังเป็นผู้ร่างคำแถลงลาออกของนายกรัฐมนตรี (พล.อ.เกรียงศักดิ์ ชมะนันทน์) เมื่อวันที่ 29 กุมภาพันธ์ พ.ศ. 2523, เลขานุการเอกสถานทูตไทยประจำกรุงวอชิงตัน ดี.ซี., เลขานุการเอกคณะผู้แทนถาวรไทยประจำสหประชาชาติ, รองอธิบดีกรมการเมือง และขึ้นเป็นข้าราชการ ระดับ 10 เอกอัครราชทูต ประจำกระทรวง ปี พ.ศ. 2531, เอกอัครราชทูต สถานเอกอัคราชทูต ณ กรุงปราก ปี พ.ศ. 2533, เอกอัครราชทูตประจำสาธารณรัฐเชกและสโลวัก ปี พ.ศ. 2534 และเป็น อธิบดีกรมอาเซียน ปี พ.ศ. 2537, อธิบดีกรมเศรษฐกิจปี พ.ศ. 2538, อธิบดีกรมสารนิเทศ กระทรวงการต่างประเทศ เมื่อวันที่ 4 พฤศจิกายน พ.ศ. 2540 และโฆษกกระทรวงการต่างประเทศ, อธิบดีกรมเศรษฐกิจ กระทรวงการต่างประเทศ เมื่อวันที่ 29 มกราคม พ.ศ. 2542, กรรมการที่ปรึกษานายกรัฐมนตรี เมื่อวันที่ 20 มีนาคม พ.ศ. 2544
ในกลางปี พ.ศ. 2547 ดร.กอบศักดิ์ ได้ลงสมัครรับเลือกตั้งเป็น ผู้ว่าราชการกรุงเทพมหานคร โดยได้รับการสนับสนุนจากนายสมัคร สุนทรเวช อดีตผู้ว่าฯคนก่อน แต่ไม่ได้รับการเลือกตั้ง
กีฬาเคอร์ลิงในเอเชียนเกมส์ฤดูหนาว 2017 – ทีมชาย
กีฬาเคอร์ลิงในเอเชียนเกมส์ฤดูหนาว 2017 ประเภททีมชาย เป็นการแข่งขันกีฬาเคอร์ลิงที่จัดขึ้นในเมืองซัปโปะโระ, ประเทศญี่ปุ่น กำหนดแข่งขันระหว่างวันที่ 18–24 กุมภาพันธ์ พ.ศ. 2560 โดยได้จัดขึ้นที่สนามกีฬาเคอร์ลิงซัปโปะโระ โดยครั้งนี้กีฬาเคอร์ลิงได้กลับมาแข่งขันอีกครั้ง หลังจากที่ไม่ได้บรรจุเข้าแข่งขันกีฬาเอเชียนเกมส์ฤดูหนาว 2011 ที่กรุงอัสตานา และกรุงอัลมาเตอ ประเทศคาซัคสถาน ซึ่งกีฬาเคอร์ลิงในเอเชียนเกมส์ฤดูหนาว 2017 ประเภททีมชาย มีประเทศที่เข้าร่วมแข่งขันทั้งหมด 6 ประเทศ
รอบพบกันหมด
18 กุมภาพันธ์ พ.ศ. 2560, 9:00 (7:00 เวลาไทย)
18 กุมภาพันธ์ พ.ศ. 2560, 18:00 (16:00 เวลาไทย)
20 กุมภาพันธ์ พ.ศ. 2560, 13:30 (11:30 เวลาไทย)
21 กุมภาพันธ์ พ.ศ. 2560, 9:00 (7:00 เวลาไทย)
ภาษาลิซานา เดนี
ภาษาลิซานา เดนี (Lishana Deni) เป็นภาษาอราเมอิกสมัยใหม่ของชาวยิว จุดเริ่มต้นของภาษาอยู่ที่เมืองซาโคและบริเวณใกล้เคียงในอิรัก ปัจจุบันผู้พูดส่วนใหญ่อยู่ในเยรูซาเลม ภาษานี้เขียนด้วยอักษรฮีบรู
ภาษานี้เข้าใจกันได้กับสำเนียงของชาวยิวอื่นๆได้น้อย แต่เข้าใจกันได้กับภาษาอราเมอิกใหม่สำเนียงของชาวคริสต์ในบริเวณนั้นๆโดยยเฉพาะภาษาอราเมอิกใหม่คัลเดียแต่เข้าใจกันได้กับภาษาอราเมอิกใหม่อัสซีเรียได้น้อย บางครั้งเรียกภาษานี้ว่าภาษาตาร์คุม เพราะใช้ในการแปลไบเบิลจากภาษาฮีบรูไปเป็นภาษาอราเมอิกซึ่งเรียกว่าคาร์คุม
การปิดบริการของรัฐบาลกลางแห่งสหรัฐ พ.ศ. 2556
'''การปิดบริการของรัฐบาลกลางแห่งสหรัฐ พ.ศ. 2556''' กินเวลาตั้งแต่วันที่ 1 ถึง 17 ตุลาคม 2556 หลังรัฐสภาไม่สามารถผ่านกฎหมายการจัดสรรเงินสำหรับปีงบประมาณ 2557 หรือข้อมติต่อเนื่อง (continuing resolution) อนุญาตจัดสรรเงินสำหรับปีงบประมาณ 2557 ชั่วคราว ลูกจ้างของรัฐบาลกลางราว 800,000 คนถูกพักงานอย่างไม่มีกำหนด และอีก 1.3 ล้านคนถูกกำหนดให้รายงานตัวเข้าทำงานโดยไม่ทราบวันชำระเงิน หลายบริการถูกระงับหรือตัดทอน มีเฉพาะลูกจ้างและบริการซึ่งถูก "ยกเว้น" ภายใต้รัฐบัญญัติป้องกันงบประมาณบกพร่อง (Antideficiency Act) เท่านั้นที่ยังทำงานตามปกติ การปิดบริการของรัฐบาลกลางครั้งนี้นับเป็นครั้งแรกนับแต่ครั้งล่าสุดเมื่อปีปี 2538–2539 นอกจากนี้ รัฐบาลกลางแห่งสหรัฐเคยปิดบริการมาแล้วสิบแปดครั้งตั้งแต่ปี 2519 การปิดบริการครั้งนี้กินเวลา 16 วัน นับเป็นการปิดบริการของรัฐบาลกลางที่นานที่สุดเป็นอันดับสาม รองจากเมื่อปี 2521 (18 วัน) และปี 2536-37 (21 วัน)
"ช่องว่างการจัดหาเงินทุน" เกิดขึ้นเมื่อสองสภาไม่สามารถตกลงประนีประนอมข้อมติต่อเนื่องได้ สภาผู้แทนราษฎรที่มีพรรครีพับลิกันครองเสียงข้างมาก เสนอให้ใช้มติต่อเนื่องด้วยภาษาที่ชะลอหรือไม่จัดหาเงินทุนแก่รัฐบัญญัติคุ้มครองผู้ป่วยและการบริบาลที่เสียได้ (Patient Protection and Affordable Care Act) หรือที่เรียกกันโดยภาษาปากว่า โอบามาแคร์ (Obamacare) วุฒิสภาที่มีพรรคเดโมแครตครองเสียงข้างมากผ่านมติต่ออายุที่แปรญัตติหลายครั้งเพื่อคงการจัดหารเงินทุนที่ระดับปัจจุบันโดยไม่มีเงื่อนไขอื่นเพิ่มเติม การต่อสู้ทางการเมืองเหนือประเด็นดังกล่าวและประเด็นอื่นระหว่างสภาผู้แทนราษฎรฝ่ายหนึ่งกับประธานาธิบดีบารัค โอบามากับวุฒิสภาอีกฝ่ายหนึ่งทำให้งบประมาณถึงทางตัน ซึ่งอาจก่อให้เกิดการหยุดชะงักขนานใหญ่
ปัญหาดังกล่าวมีศูนย์กลางอยู่ที่มติการจัดสรรเงินต่อเนื่อง ค.ศ. 2014 (Continuing Appropriations Resolution, 2014) ซึ่งสภาผู้แทนราษฎรผ่านเมื่อวันที่ 20 กันยายน 2556 วุฒิสภาถอดร่างมาตรการที่เกี่ยวกับรัฐบัญญัติการรักษาพยาบาลที่เข้าถึงได้ฯ และผ่านในรูปที่ทบทวนแล้วเมื่อวันที่ 27 กันยายน 2556 สภาผู้แทนราษฎรนำมาตรการที่วุฒิสภานำออกกลับเข้ามาอีก และผ่านเป็นรอบที่สองในช่วงเช้าของวันที่ 29 กันยายน วุฒิสภาปฏิเสธไม่ผ่านร่างกฎหมายที่ยังมีมาตรการชะลอรัฐบัญญัติการรักษาพยาบาลที่เข้าถึงได้ฯ และทั้งสองฝ่ายยังไม่สามารถตกลงร่างกฎหมายประนีประนอมจนถึงวันที่ 30 กันยายน 2556 ส่งผลให้รัฐบาลกลางต้องปิดบริการเนื่องจากขาดงบประมาณที่ได้รับจัดสรร
วันที่ 1 ตุลาคม 2556 ซึ่งเป็นวันแรกของปีงบประมาณ 2557 ยังเป็นวันที่หลายมาตรการของรัฐบัญญัติการรักษาพยาบาลที่เข้าถึงได้ฯ มีผลใช้บังคับ ตลาดประกันสุขภาพที่ตั้งขึ้นโดยรัฐบัญญัติการรักษาพยาบาลที่เข้าถึงได้ฯ ก็เปิดตามกำหนดในวันที่ 1 ตุลาคม รัฐบัญญัติการรักษาพยาบาลที่เข้าถึงได้ฯ ส่วนมากได้รับเงินทุนจากการใช้จ่ายที่เคยได้รับอนุญาตและบังคับ มิใช่การใช้จ่ายตามดุลยพินิจ ( discretionary spending) และมติต่อเนื่องไม่มีผลต่อรัฐบัญญัติการรักษาพยาบาลที่เข้าถึงได้ฯ เพราะการจัดหาเงินทุนบางอย่างของกฎหมายนี้มาจากเงินทุนดุลยพินิจ (discretionary fund) หลายปีหรือ "ไม่ประจำปี" (no-year) ซึ่งไม่ได้รับผลกระทบหากไม่มีข้อมติต่อเนื่อง วันที่ 16 ตุลาคม 2556 รัฐสภาผ่านรัฐบัญญัติการจัดสรรเงินต่อเนื่อง ค.ศ. 2014 และประธานาธิบดีลงนามในเช้าวันรุ่งขึ้น ซึ่งยุติการปิดบริการของรัฐบาลกลางและชะลอเพดานหนี้ไปเป็นวันที่ 7 กุมภาพันธ์ 2557
สาเหตุของความขัดแย้ง
ตามที่ระบุไว้ในรัฐธรรมนูญแห่งสหรัฐ ให้งบประมาณประจำปีนั้นจะต้องได้รับการรับรองโดยการประชุมร่วมของสองสภา ซึ่งการจะบังคับใช้ได้นั้นจะต้องได้รับเสียงข้างมากของทั้งสองสภา รวมทั้งประธานาธิบดีด้วย เมื่อมีหนึ่งหรือสองสภาในรัฐสภานำโดยพรรคการเมืองที่ต่างขั้วกันกับประธานาธิบดีแล้ว การต่อรองกฎหมายด้านงบประมาณมักจะเป็นไปได้ยาก โดยถ้าไม่ผ่านทั้งสองสภาแล้ว รัฐบาลกลางก็จะไม่สามารถใช้จ่ายเงินใด ๆ ได้ ซึ่งจะนำไปสู่การปิดบริการภาครัฐต่าง ๆ อันมีสาเหตุจากการขาดงบประมาณบำรุง
ในวันที่ 30 กันยายน วุฒิสภาได้ลงมติไม่ผ่านร่างงบประมาณหลายรายการจากสภาผู้แทนราษฏรซึ่งจะเป็นการต่องบประมาณไปจนถึงสิ้นปีได้โดยที่จะต้องเลื่อนบังคับใช้โอบามาแคร์ออกไป หรือไม่ก็ต้องแก้ไขรายละเอียดบางรายการ สภาผู้แทนราษฏรจึงลงมติไม่รับรองข้อเสนอของวุฒิสภาที่จะขอไม่เปลี่ยนรายละเอียดของโอบามาแคร์เป็นการตอบโต้
ผลกระทบ
ในระหว่างการงดให้บริการภาครัฐนั้น พนักงานในสังกัดของรัฐในหน่วยงานที่ไม่จำเป็นจะถูกบังคับให้ลาโดยไม่จ่ายเงินเดือนอย่างไม่มีกำหนดโดยเริ่มตั้งแต่วันที่ 1 ตุลาคม เป็นต้นไป ซึ่งกระทบโดยตรงถึงพนักงานของรัฐถึงกว่า 800,000 ราย ทางรัฐบาลได้ประมาณการไว้ว่าการงดให้บริการเป็นเวลาหนึ่งสัปดาห์เต็มนั้นจะคิดเป็นมูลค่าความเสียหายทางเศรษฐกิจถึงหนึ่งร้อยล้านเหรียญสหรัฐฯ "การปิดตัวจะส่งผลกระทบทางตรงต่อเศรษฐกิจและต่อประชาชนเป็นการทันที" เป็นคำกล่าวของประธานาธิบดีโอบามาแสดงความไม่พอใจในเหตุการณ์นี้ อย่างไรก็ตาม หน่วยงานหลักที่สำคัญของรัฐบาล เช่น การควบคุมการเดินอากาศ ยังคงดำเนินงานตามปกติภายใต้งบประมาณฉุกเฉิน บางหน่วยงานเช่น กรมทหารผ่านศึกและสำนักงานประกันสังคมนั้นได้รับงบประมาณจากคนละส่วนเป็นระยะเวลานาน จึงไม่ได้รับผลกระทบจากวิกฤตการณ์ครั้งนี้
การตอบรับของประชาชน
ในคืนก่อนปิดบริการนั้น ได้มีการเผยผลการสำรวจโพลจาก CNN/ORC ระบุว่าชาวอเมริกันถึงร้อยละ 46 เห็นว่าเป็นความผิดของนักการเมืองฝ่ายรีพับลิกัน ส่วนอีกร้อยละ 36 เห็นว่าเป็นความผิดของประธานาธิบดีโอบามา ซึ่งโดยความเห็นส่วนใหญ่นั้นรับไม่ได้ถึงวิกฤตการณ์นี้ ซึ่งกว่าร้อยละ 60 อยากให้เห็นถึงข้อตกลงด้วยดีด้านงบประมาณจากทั้งสองฝ่าย และหนึ่งในสามของชาวอเมริกันยังเชื่อว่าน่าสำคัญกว่าที่จะปรับลดงบประมาณภาครัฐลงมากกว่าที่จะไม่เริ่มใช้กฎหมายนี้
โดยรวมนั้น ความเห็นของประชาชนต่อรัฐสภาโดยรวมนั้นไม่พอใจอย่างยิ่ง โดยสำนักโพล Washington Post - ABC เผยเมื่อวันที่ 30 กันยายน ว่าทั้งสองพรรคการเมืองในด้านการพิจารณางบประมาณนั้นถูกลดความนิยมลงอย่างมาก โดยพรรคเดโมแครตนั้นมีผู้ที่ไม่เห็นด้วยถึงร้อยละ 56 เห็นด้วยเพียงร้อยละ 34 ในขณะที่พรรครีพับลิกันนั้น มีผู้ไม่เห็นด้วยถึงร้อยละ 64 ต่อผู้เห็นด้วยเพียงร้อยละ 26
จรีพร จารุกรสกุล
จรีพร จารุกรสกุล (ชื่อเล่น จูน) เกิดเมื่อวันที่ 20 กรกฏาคม พ.ศ. 2510 เป็นนักธุรกิจชาวไทย ปัจจุบันดำรงตำแหน่งประธานกรรมการและประธานเจ้าหน้าที่บริหาร กลุ่มบริษัท ดับบลิวเอชเอ คอร์ปอเรชั่น จำกัด (มหาชน) ซึ่งดำเนินกิจการด้านโลจิสติกส์และอื่น ๆ และยังเป็นกรรมการบริษัทต่าง ๆ อีกหลายบริษัท เมื่อปี พ.ศ. 2564 นิตยสาร ฟอบส์ประเทศไทย จัดให้เป็นมหาเศรษฐีไทยอันดับที่ 50 มีทรัพย์สิน 2.31 หมื่นล้านบาท
จรีพรจบการศึกษาระดับปริญญาตรีด้านสาธารณสุข จากคณะสาธารณสุขศาสตร์ มหาวิทยาลัยมหิดล ปริญญาโทด้านบริหารธุรกิจ จากคณะบริหารธุรกิจ มหาวิทยาลัยกรุงเทพ และได้รับปริญญาศิลปศาสตรดุษฎีบัณฑิตกิตติมศักดิ์ด้านการจัดการโลจิสติกส์และซัพพลายเชน จากมหาวิทยาลัยคริสเตียน
จรีพรได้ร่วมกับสมยศ อนันตประยูร ก่อตั้งบริษัท ดับบลิวเอชเอ คอร์ปอเรชั่น จำกัด (มหาชน) เมื่อ พ.ศ. 2550 เพื่อทำธุรกิจโลจิสติกส์ ด้วยเงิน 1 ล้านบาท ตั้งแต่อายุ 26 ปี บริษัทได้พัฒนาการสร้างและให้เช่าคลังสินค้า ตั้งศูนย์กระจายสินค้าและโรงงาน บริหารจัดการพื้นที่คลังสินค้าประมาณ 2 ล้านตารางเมตร ประกอบไปด้วย โรงงานสำเร็จรูปและโรงงานผลิตสินค้าสำเร็จรูป
แอร์ฮาร์ท ไฮเดิน
แอร์ฮาร์ท ไฮเดิน (Erhard Heiden) เป็นสมาชิกพรรคนาซีระดับชั้นอาวุโสช่วงแรกและเป็นผู้บัญชาการคนที่สามของกองกำลังปีกกึ่งทหารทั้งสองหน่วยของหน่วยชตวร์มอัพไทลุง (เอ็สอา) และหน่วยชุทซ์ชตัฟเฟิล (เอ็สเอ็ส) เขาได้รับการแต่งตั้งให้เป็นหัวหน้าของหน่วยเอ็สเอ็ส,ระดับชั้นหัวกะทิของหน่วยเอ็สอานปี ค.ศ. 1927 ในช่วงเวลานั้นจำนวนสมาชิกของหน่วยเอ็สเอ็สมีจำนวนน้อยกว่าหนึ่งพันคนและไฮเดินพบว่ามันยากที่จะรับมือจำนวนขนาดใหญ่ของหน่วยเอสเอ ไฮเดินนั้นไม่ประสบความสำเร็จและสมาชิกของหน่วยเอ็สเอ็สเริ่มลดลงจำนวนมากภายใต้การนำของเขา ดังนั้นเขาจึงถูกไล่ออกจากตำแหน่งในปี ค.ศ. 1929 ได้มีการประกาศอย่างเป็นทางการว่าเขามี "เหตุผลทางครอบครัว" เขาถูกจับกุมหลังจากที่นาซีได้ขึ้นครองอำนาจ ในปี ค.ศ. 1933 และถูกประหารชีวิตในปีเดียวกัน
1901 1933
มหาวิทยาลัยธรรมศาสตร์ ศูนย์พัทยา
มหาวิทยาลัยธรรมศาสตร์ ศูนย์พัทยา ตั้งอยู่ที่หมู่ 5 ถนนชลบุรี–ระยอง ตำบลโป่ง อำเภอบางละมุง จังหวัดชลบุรี บนพื้นที่ประมาณ 566 ไร่ ได้รับการจัดตั้งขึ้นเมื่อปี พ.ศ. 2538
ประวัติ
ประกอบกับขณะนั้น มหาวิทยาลัยธรรมศาสตร์ประสบปัญหาในเรื่องพื้นที่ไม่เพียงพอต่อการ จัดการเรียนการสอน การวิจัย และพัฒนา และการบริการทางวิชาการต่างๆ ซึ่งมหาวิทยาลัยธรรมศาสตร์ ท่าพระจันทร์ ไม่สามารถขยายหรือต่อเติมได้ เพราะตั้งอยู่ในเขตอนุรักษ์เกาะรัตนโกสินทร์ และมีพื้นที่ค่อนข้างจำกัดและแออัดอยู่แล้ว ส่วนมหาวิทยาลัยธรรมศาสตร์ ศูนย์รังสิต นั้นเป็นพื้นที่ที่อยู่ใกล้ชุมชนและมีแนวโน้ม เป็นชุมชนเมืองโดยเฉพาะย่านพักอาศัยจะขยายตัวมาสู่พื้นที่นี้มากยิ่งขึ้น ขณะที่โรงงานอุตสาหกรรมมีแนวโน้มที่จะย้ายออกไปตั้งในภูมิภาคมากขึ้น จึงไม่เหมาะสมที่จะพัฒนาการจัดการเรียนการสอน การวิจัยและพัฒนาในด้านเทคโนโลยีที่เชื่อมโยงกับการพัฒนาอุตสาหกรรม เนื่องจากการวิจัยและพัฒนาที่จะได้ผลนั้น จำเป็นต้องมีปฏิสัมพันธ์กับการปฏิบัติการจริงอย่างใกล้ชิดกับอุตสาหกรรม
ลำดับเหตุการณ์ความเป็นมาของมหาวิทยาลัยธรรมศาสตร์ศูนย์พัทยา
– สภามหาวิทยาลัยมีมติให้เปลี่ยนชื่อจาก "ศูนย์นวัตกรรมอุดมศึกษา" เป็น "วิทยาลัยนวัตกรรมอุดมศึกษา" เมื่อวันที่ 10 กุมภาพันธ์ พ.ศ. 2540 – ก่อสร้างศาลาโดมบนยอดเขามะตูม อยู่ระหว่างการก่อสร้าง – ก่อสร้างระบบสาธารณูปการและอาคารฝึกอบรมท้องถิ่น อยู่ระหว่างการก่อสร้าง
ที่ตั้ง มหาวิทยาลัยธรรมศาสตร์ศูนย์พัทยา
มหาวิทยาลัยธรรมศาสตร์ ศูนย์รังสิต 99 ตำบลคลองหนึ่ง อำเภอคลองหลวง จังหวัดปทุมธานี 12121 โทร. 02–564–4413, 02–564–4440–79 ต่อ 1151 โทรสาร. 02–564–4413 มหาวิทยาลัยธรรมศาสตร์ ศูนย์พัทยา 39/4 หมู่ 5 ตำบลโป่ง อำเภอบางละมุง จังหวัดชลบุรี 20150 โทร. 038–259050–55 โทรสาร. 038–259069
ฟุตบอลทีมชาติเวียดนาม
ฟุตบอลทีมชาติเวียดนาม (Đội tuyển bóng đá quốc gia Việt Nam) เป็นทีมฟุตบอลตัวแทนจากประเทศเวียดนาม ควบคุมโดยสหพันธ์ฟุตบอลเวียดนาม ปัจจุบันเป็นทีมอันดับหนึ่งในเอเชียตะวันออกเฉียงใต้จากการจัดอันดับโดยสหพันธ์ฟุตบอลระหว่างประเทศ
เวียดนามมีประวัติศาสตร์เกี่ยวกับฟุตบอลที่ยาวนาน เริ่มต้นจากฝรั่งเศสประเทศเจ้าอาณานิคมที่เริ่มนำฟุตบอลมาเผยแพร่ในศตวรรษที่ 19 แต่ด้วยเหตุการณ์ความไม่สงบจากสงครามเวียดนามในช่วงศตวรรษที่ 20 ทำให้พัฒนาการของทีมฟุตบอลเวียดนามสะดุดไป ภายหลังการแบ่งประเทศเป็นเวียดนามเหนือและเวียดนามใต้ใน ค.ศ. 1954 ได้มีทีมชาติเกิดขึ้นสองทีม ได้แก่ ทีมชาติเวียดนามเหนือซึ่งไม่ค่อยมีผลงานในทางฟุตบอลเท่าไรนัก โดยเล่นกับทีมอื่นในชาติคอมมิวนิสต์ในระหว่าง ค.ศ. 1956–66 และทีมชาติเวียดนามใต้ซึ่งได้ร่วมเล่นในระดับทวีป โดยทั้งสองทีมอยู่ภายใต้การบริหารโดยสมาคมที่แยกจากกันและใน ค.ศ. 1976 ทีมชาติเวียดนามอย่างในปัจจุบันได้ก่อตั้งขึ้นภายหลังจากที่สองประเทศได้รวมกัน อยู่ภายใต้การบริหารของสหพันธ์เดียวกันมานับแต่นั้น